Loreen misbrukes i slankereklame
Reklamen, som ligger på Facebook, lover også at du går raskt ned i vekt dersom du begynner på den såkalte kjendisdietten. - Det er absolutt ikke noe vi har godkjent, sier Magnus Ribbeklint, markedssjef på Warner music til svenske Aftonbladet.I mai tok Loreen Europa med storm da hun vant Melodi Grand Prix. Loreens team reagerer sterkt på hvordan stjernens navn utnyttes i reklamesammenheng. Ettersom Loreen befinner seg i Nice i Frankrike, er det plateselskapet som kommenterer hendelsen. - Det er absolutt ikke godkjent av Loreen. Vi har kontaktet Facebook og våre jurister er koblet inn, sier Ribbeklint.- Alle annonser på Facebook skal jo være korrekte og vi har et system som skal se til at alle annonseringene går riktig for seg. Men i et slikt tilfelle er det vanskelig for oss å vite om de samarbeider med Loreen eller ikke, sier Jan Fredriksson, pressetalsmann i Facebook Norden, og fortsetter: - Hun bør selvsagt anmelde dette slik at vi kan ta affære. Det første vi gjør er å fjerne annonsen.
Lorine «Loreen» Talhaoui (28) utnyttes i en falsk slankeannonse, hvor det står at hun har gått ned tre kilo i uken. Nå vurderer plateselskapet å gå rettens vei.